PATRI ĠUŻEPPI DELIA SJ. - 1990-1980 Minn Pawlu Aquilina Fl-1 ta' April 2000, għaddew 100 sena mit-twelid ta' Patri Delia, Siġġiewi bħalna u li daqsna kien iħobb ħafna lil Raħal Twelidna u b'mod partikolari l-festa tal-Qaddis Patrun tagħna San Nikola. Kemm versi sbieħ kitiblu fil-ħafna poeżiji li ddedikalu, kemm tifħir li jistħoqqlu tah fil-priedki u l-paneġierki bla għadd li għamel b'ġieħul Kemm bena ħajtu fuq l-imħabba u l-karita' lejn Alla u l-proxxmu, kif għexha San Nikolal F'Jum il-Festa kien ikun dejjem magħna, jekk mhux bil-ġisem (għax ikun imsiefer u l-aħħar sena għax marid) kien ikun żgur bl-ispirtu tiegħu. Nhar il-festa kien dejjem jiġi jqaddes tat-8:00 a.m. u jinseġ l-isbaħ tifħir lil San Nikola. Filgħaxija, waqt il-ħruġ tal-vara kien ikun dejjem qalb ir-rassa fuq iz-zuntier, magħqud mal-poplu Siġġiewi bħalu, jistennieh ħiereġ ħalli jsellimlu 'mal- banda w l-isparar', kif ħallielna miktub fil-versi sbieħ tiegħu li ma jmutu qatti L-isbaħ talba tiegħu lil San Nikola nsibuha f'dawn il-versi, li m'għandna ninsewhom gatt: f hu dan li rridu Ilum, b'ħerqa nitolbu lill-Qaddis tagħna kbir, li Ikoll kemm aħna nibqgħu ħaġa waħda, li qalbna waħda ssir; li nkunu ħaġa waħda f'dak li nemmnu, li naqblu fil-fehmiet mingħajr tilwim, mingħajr mibegħda w għira u mingħajr ebda ġliedi Agħmel, Nikola, li f'imħabbtek nimxu bejnietna marbitin, li xejn u ħadd f'din l-art, ma jkun qatt jista' jifridna minn xulxin. Żomm idejk fuqna, biex bil-barka tiegħek jibqa' s-Siġġiewi kbir, u jibqa' minn kulħadd, kif kien fl-imgħoddi, jistħoqqlu kull tifħir. (Minn: Lil Raħal Twelidi)